ming030890/wiki-yue-high-quality huggingface dataset:
驃國

驃國係喺緬甸嘅一組城邦，前2世紀開始出現，9世紀因為畀南詔侵略而開始衰落，加埋蒲甘王國嘅興起，到11世紀就逐漸滅亡。
騾馬市站

騾馬市站係中華人民共和國成都地鐵1號綫同4號綫一個地下鐵站，喺青羊區人民中路一段，2010年9月27號啟用。
Template:成都地鐵1號綫
驅蚊燈

驅蚊燈係一種可以驅走蚊嘅燈。盞燈會放出一啲蚊好憎嘅光，令到啲蚊離開啲光去得到嘅地方，達到驅蚊效果。
驃騎將軍

驃騎將軍（有時叫「驃騎大將軍」）係一個古代中國武官官職。漢武帝元狩二年始設，由霍去病做，俸祿同大將軍一樣，位同三公，東漢之後各個朝代都有設置，有時加個「大」字。隋朝開始驃騎將軍嘅官階越嚟越低。
颱風莎莉嘉

颱風莎莉嘉係太平洋颱風季嘅熱帶氣旋名。「莎莉嘉」呢個名由柬埔寨提供，指動物爪哇八哥。
颱風莎莉嘉可以係：
強烈熱帶風暴莎莉嘉 (2005年)
熱帶風暴莎莉嘉 (2011年)
颱風莎莉嘉 (2016年)
颱風茉莉

颱風茉莉係太平洋颱風季嘅熱帶氣旋名。「茉莉」呢個名由馬來西亞提供，指茉莉花。
颱風茉莉可以係：
強烈熱帶風暴茉莉 (2003年)
颱風茉莉 (2009年)
颱風茉莉 (2015年)
颱風莫拉菲

颱風莫拉菲係太平洋颱風季嘅熱帶氣旋名。「莫拉菲」呢個名由菲律賓提供，指一種硬木。
颱風浪卡可以係：
颱風莫拉菲 (2009年)
熱帶風暴莫拉菲 (2015年)
颱風莫拉菲 (2020年)
颱風苗柏

颱風苗柏係太平洋颱風季嘅熱帶氣旋名。「苗柏」呢個名由馬來西亞提供，係種頸上面有斑點嘅鴿。
颱風苗柏可以係：
熱帶風暴苗柏 (2004年)
強烈熱帶風暴苗柏 (2011年)
強烈熱帶風暴苗柏 (2017年)
颱風莫拉克

颱風莫拉克係太平洋颱風季嘅熱帶氣旋名。「莫拉克」呢個名由泰國提供，指綠寶石。
颱風莫拉克可以係：
熱帶風暴莫拉克 (2003年)
颱風莫拉克 (2009年)
颱風范斯高

颱風范斯高係太平洋颱風季嘅熱帶氣旋名。「范斯高」呢個名由美國提供，係查莫羅男人名。
颱風范斯高可以係：
颱風范斯高 (2001年)
熱帶風暴范斯高 (2007年)
颱風范斯高 (2013年)
颱風莫蘭蒂

颱風莫蘭蒂係太平洋颱風季嘅熱帶氣旋名。「莫蘭蒂」呢個名由馬來西亞提供，指植物柳安。
颱風莫蘭蒂可以係：
颱風莫蘭蒂 (2004年)
強烈熱帶風暴莫蘭蒂 (2010年)
颱風莫蘭蒂 (2016年)
颱風芭瑪

颱風芭瑪係太平洋颱風季嘅熱帶氣旋名。「芭瑪」呢個名由澳門提供，指一道由火腿、雞肝同草菇整嘅澳門本土葡國菜。
颱風芭瑪可以係：
颱風芭瑪 (2003年)，2003年太平洋颱風季嘅一個熱帶氣旋。
超強颱風芭瑪 (2009年)，2009年太平洋颱風季嘅一個熱帶氣旋。
鼎

呢度講煮食架生，其他睇鼎 (搞清楚)。
周代早期獸面紋鼎
鼎係煮食架生，後屘變咗祭器。
鼎城區

鼎城區係中國湖南常德一個市轄區，總面積2451平方公里，人口85.3萬。
鼎湖

鼎湖係中國廣東肇慶一區，面積596平方公里，人口15萬。
鼓

鼓係一類樂器。鼓面有塊膜，叫鼓皮。鼓皮拉恆到成個鼓身，搵嘢釘實。鼓要出聲，可以用棍嚟打，亦有用身嚟拍。鼓有大有細，有單面，亦有雙面。有啲係用手拎住，有啲孭住，亦係放喺地，有喺會掛起。
西洋樂器歸佢入敲擊樂器，準啲來講，係用膜發聲嘅樂器（membranophone）。
鼎泰豐

鼎泰豐（粵拼：ding2 taai3 fung1，英文：Din Tai Fung；日本語：ディンタイフォン）係一間販售中式餐點嘅餐廳，舖頭名出自1958年喺臺灣成立嘅「鼎泰豐油行」。鼎泰豐最出名嘅菜式係獨家製作嘅小籠湯包，1996年開始向海外擴張。

背景
1958年，嚟自山西省嘅楊秉彝喺臺北市永康街開張第一間舖。佢早期專門販售食油興家，小籠包主要係副業。到咗1980年代之後開始停止販售油品，跟住主力整小籠包。1993年透過美國紐約時報嘅報導之後，鼎泰豐開始聲名遠播。
1996年，鼎泰豐首個海外門市喺日本正式開張。然之後一路拓展到美國、英國、阿聯酋、澳洲、新加坡、馬來西亞同埋中國（包括香港同澳門）等地，擁有多間分店。鼎泰豐無論係食材方面使用嘅配料都有相當程度嘅質素，仲包括侍應服務亦都迫近空中服務員嘅水平。

名
鼎泰豐早期叫做「恆泰豐」。由於呢間舖頭出售嘅油品，佢主要係同「鼎美油行」入貨，所以又稱「鼎泰豐油行」。呢家店頭嘅中文楷書商標，即係由中華民國前監察院院長于右任所寫。
黑龍江

黑龍江（粵拼：hak1 lung4 gong1；滿文：ᠰᠠᡥᠠᠯᡳᠶᠠᠨᡠᠯᠠ，穆麟德：sahaliyan ula，意思係「黑色嘅江」；傳統蒙文：ᠬᠠᠷ᠎ᠠᠮᠦᠷᠡᠨ，中蒙聯合轉寫：xar_a mören，內蒙標準口語音標：[χɑr moron]，外蒙斯拉夫蒙文：Амар мөрөн，拉丁化：Amar mörön，內蒙名譯自滿文，意思係「黑水」，外蒙名借自俄文）係中國大河，由蒙古肯特山開始向東流到鄂霍次克海韃靼海峽，長2824千米。自從19世紀沙俄夾硬霸咗黑龍江北面嘅大清領土後，呢條河就變成中國同俄羅斯之間一條邊界河。條江嘅俄文名叫阿穆爾河（aa3 muk6 ji5 ho4；俄文：Река Амур，拉丁轉寫：Reka Amur，河名借自通古斯語言，意思係「大河」）。佢主要支流包括石勒喀河同額爾古納河。
黑𩶘

黑𩶘（Acanthopagrus schlegelii），又寫做黑鱲，或者叫黑沙𩶘，係種𩶘魚，生物學分類係屬棘鯛屬 。
黑龍江省

黑龍江（粵拼：hak1 lung4 gong1；普通話拼音： Hēilóngjiāng (幫手·有關)），簡稱黑，係中國東北地區嘅省，省名以中俄界河黑龍江來命名，呢條江嘅滿文名叫Sahaliyan ula，意思係「黑河」，省名同江名都係意譯自滿文。北面同東面係俄羅斯，南面接住吉林省，西面接住內蒙古。佢嘅省城係哈爾濱市。
全省由西北到東南都係連續嘅山地，包括大興安嶺、小興安嶺、完達山、張廣才嶺等山脈，其中好多係火山。而西南部嘅松嫩平原係主要嘅農業區同人口聚居區域。黑龍江、烏蘇里江同埋松花江交滙嘅地區就係三江平原，入面有大片沼澤濕地，係著名嘅「北大荒」，中國派咗建設兵團去開墾呢啲地方。中國邊疆最東點（黑瞎子島）同埋最北點（漠河）都響黑龍江省。
黑龍江省係中國鐵路通車里程最長嘅省，幾乎所有重要城市都有火車接駁；公路、內河航運都好發達；省入面有兩個國際機場，分別係哈爾濱太平國際機場同牡丹江海浪機場，機場航線可以飛去全國重要城市，同埋少數境外城市。

上古
喺黑龍江嘅雙鴨山地區，考古發現七千年前嘅人類遺蹟。最初時，今日嘅中國東北地區有三大民族：肅慎、濊貊（中文：濊貊）、東胡。當中原入到商周時期，而家黑龍江嘅居民係啲肅慎部落，佢哋靠遊獵爲生，據史料佢哋曾經向周成王進貢弓同箭。
濊貊係濊人同貊人嘅合稱，佢哋唔係遊牧民族，而靠農業生存。夏商時，濊人住喺山東半島，係東夷民族。周滅商後，濊人畀周朝逼到大部份遷徙去東北，以松嫩平原爲中心定居，不過佢哋活動範圍好大，最南去到長城以北，挨近燕國，而喺遼河以東接續到肅慎人。西周時，濊人朝貢過周王室。春秋時，齊桓公對濊人發動過戰爭。戰國時，濊人開始從事農業同漁業，黍米成爲濊人嘅主糧。呢時濊人已經入到原始社會末期，過住定居（中文：定居）生活。貊人係蒙古草原嘅遊牧民族，佢哋講阿爾泰語系嘅話。

氣候
黑龍江屬中溫帶同寒溫帶之間嘅溫帶季候風氣候，年均溫度-4℃到5℃，從東南部出發，越往西北越凍，東南部同西北部嘅年均溫差近10℃。一月氣溫係-32℃到-17℃，七月氣溫係16℃到23℃。一年當中好天較多，有90日到120日係無霜期。年均降雨量400到700毫米。春天嗰時松嫩平原同三江平原有豐富嘅風能。
黑龍江大學

黑龍江大學係中國黑龍江哈爾濱一間大學，1941年創校。
黑點多紀魨

黑點多紀魨（學名：Takifugu niphobles），係四齒魨科魚類嘅一種。
黒川圭介

黒川圭介（1997年4月13號—）係日本足球員，打後衞位置，效力大阪飛腳。
黔江

黔江（粵拼：kim4 gong1），古名丹興（daan1 hing1）、石城（sek6 sing4），係中華人民共和國重慶市轄區，舊時係縣。2000年，撤縣設區。

史
東漢建安六年（201年），置丹興縣，屬涪陵郡。
隋開皇五年（585年），丹興縣改名石城縣，屬庸州；大業三年（607年），廢庸州，石城縣併入彭水縣，屬黔州。
唐武德元年（618年），復置石城縣，屬黔州；天寶元年（742年），改名叫黔江縣。
明洪武五年（1372年）併入彭水縣；十一年（1378年）設黔江守禦千戶所；十四年（1381年）復置黔江縣。
清雍正四年（1726年）叫黔江廳；十二年（1734年）升做黔彭直隸廳，廳治設喺黔江；乾隆元年（1736）廢廳復縣，屬酉陽直隸州。
1983年11月14號撤銷黔江縣，設黔江土家族苗族自治縣。
1988年設四川省黔江地區。
1998年改置重慶市黔江開發區。
2000年6月，撤銷重慶市黔江開發區、黔江自治縣，設黔江區。
香港二級歷史建築

香港二級歷史建築（英文：Grade II historic buildings in Hong Kong）係香港古物古蹟辦事處評級嘅香港歷史建築嘅第二個級別，呢個級別嘅建築物，具有特別價值而需要有選擇噉將佢保存。
香港互聯網文化

香港互聯網文化係香港嘅互聯網使用者產生出嚟嘅一種獨有文化。由於語言同地域界限，香港嘅網絡文化同中國互聯網同台灣網絡文化，以至全球嘅網絡文化都有差異，好似獨特嘅網絡語言；但亦因互聯網缺乏實體界線，兩者有時亦有相似嘅地方，好似盜版問題同埋二次創作等。
互聯網係香港文化嘅重要一環，有唔少影響力，其中巴士阿叔同埋名人陳冠希鹹相案等引起巨大迴響。網絡文化同傳統媒體以及網絡媒體（網媒）經常相互影響，例如蘋果日報同埋100毛，高登/連登網民意見更不時成為後者嘅取材內容。
另外，香港嘅互聯網基礎建設獨立於中國大陸，故此流出流入香港嘅網絡數據唔受中國大陸嘅防火長城限制。99%香港境內嘅網絡傳輸途經香港互聯網交換中心。香港嘅地區頂級域係.hk。
香港二百蚊紙

二百蚊紙係以前一種香港銀紙，面值200港元。

史
1863年到1866年，呵加剌與馬士打文銀行發行過二百蚊紙樣票，但未有正式喺市面流通。
香港五毫子

1951年鑄造嘅香港五毫子。
五毫子係現行流通嘅一種香港銀仔，面值0.5港元。

史
香港政府喺1866年首次鑄造半蚊銀，1905年停鑄，1951年首次鑄造5毫銀。
香港九龍貝爾特酒店

香港九龍貝爾特酒店（英文：Penta Hotel Hong Kong Kowloon）喺香港新蒲崗六合街19號，係新世界發展旗下酒店，亦係新世界發展喺九龍東唯一一間酒店，係貝爾特牌喺香港首個項目。酒店喺2013年8月開業，樓高32層，走型格時尚路線，合共提供約695間客房。
香港五仙紙

五仙紙係以前流通過嘅一種香港貨幣，面值$0.05港元。

史
歷年嚟五仙紙嘅推出，都係因為市面唔夠銀仔用。
1941年10月香港政府發行五仙紙，兩面印。1945年香港重光後政府發行嘅五仙紙，淨係印單面，右邊有英王佐治六世肖像。
1965年，港府再一次發行五仙紙，設計同1945年版差唔多，但改印英女王伊利沙伯二世肖像。五仙紙喺1969年9月1號停用。
香港亂噏

香港亂噏（Hong Kong Gossip）係香港亞洲電視嘅自製節目，內容以娛樂資訊方式，惡搞香港政治、頭條新聞兼世界大事，類似臺灣電視節目《全民最大黨》。風格類似同節目統籌林超榮嘅香港電台《頭條新聞》入面嘅「超現實新聞 (Chiu Mad News)」，節目口號係「香港一定得，唔係亂咁噏」。
香港五十蚊紙

五十蚊紙（50元紙幣）係現時香港流通貨幣之一，面值50港元，目前分別由香港3間發鈔銀行發行。作用主要係輔助廿蚊紙[未記出處或冇根據]，所以出得比較少。實際上，以鈔票冧巴計，50蚊紙係出得最少嘅銀紙之一。

史
50蚊紙早喺19世紀中已經由當時嘅3間發鈔銀行──香港上海匯理銀行（即後來嘅香港上海滙豐銀行）、印度新金山中國匯理銀行（即後來嘅渣打銀行）、印度倫頓中國三處匯理銀行（即後來嘅有利銀行）出，至到1941年香港淪陷為止。
直到1968年，滙豐銀行至再出新版50蚊紙，設計以藍色為主調，而渣打銀行亦自1970年起出藍色嘅50蚊紙。自1985年起，兩間發鈔銀行嘅50蚊紙除咗細張啲之外，亦改以紫色印刷。喺1993年，因應香港主權移交臨近，兩間發鈔銀行改咗原本帶有英國色彩嘅鈔票設計，但色水冇變。到咗1994年，中國銀行香港分行（即後來嘅中銀香港）亦加入發行紫色嘅50蚊紙。
然而，香港金融管理局喺2002年推出紫色嘅10蚊紙，3間發鈔銀行為免市民混淆，喺2003年重新設計嘅50蚊紙改以綠色為主色，當中渣打銀行嘅新版50蚊紙，唔再採用沿用咗23年嘅「獅子踩波」圖案，改用舊版廿蚊紙嘅「海龜」圖案。由於回收步伐幾快，舊版紫色50蚊紙已經較少流通。
鱈科

鱈科（學名：Gadidae）係鱈形目一個科，下有鱈屬等12個屬。
鱗

鱗，又叫鱗片，動物皮上細片，硬身，保護自己之用。昆蟲之中，鱗翅目好似蝶蛾咁，翼上有鱗，鱗色千變萬化。鱗極之常見，動物品種相異，都演化到鱗，有種種用處，亦有種構造。
鱗時時歸入表皮系統，內裏歸類，就跟品種屬綱同形狀而定。

脊椎動物
脊椎動物，魚、爬蟲、雀、哺乳，都有鱗。基因來睇，魚鱗基因，同哺乳類嘅牙毛，都出自同段基因。

鱗翅目
鱗生喺翼，細如粉，好易甩，人稱鱗粉。
鱒魚

鱒魚（粵拼：zyun1 jyu2，學名：Salmonidae），係一柞喺分類上屬於鮭科鮭亞科嘅魚嘅俗稱。
鱗翅目

蝴蝶（上）同飛蛾（下）都係鱗翅目嘅成員。
鱗翅目（粵音：leon4 ci3 muk6 | 學名：Lepidoptera）係昆蟲綱其中一個目，有成 180,000 個物種，可以分做兩大類：蝴蝶同飛蛾。鱗翅目顧名思義其中一樣最大嘅特徵係佢哋嘅身體同翼上面有鱗，而且呢啲鱗好多時色水仲好鮮艷樣眼。

生物分類
睇埋：昆蟲綱
鱗翅目屬昆蟲綱下嘅一個目。

蝴蝶
内文：蝴蝶
蝴蝶（butterfly），學名叫真蝶總科（Rhopalocera）係鱗翅目下嘅一個亞目，包含咗大約 18,500 個物種。
蝴蝶興响日頭行動，全部物種都識飛，兩對翼就生咗喺個胸部嘅背脊嗰度，而蝴蝶嘅翼係佢哋同其他昆蟲比起上嚟最樣眼嘅特徵之一－蝴蝶嘅翼上面有鱗，鱗會組成好多樣又鮮艷奪目嘅色水同斑紋。

飛蛾
内文：飛蛾
飛蛾（moth），學名叫異角亞目（Heterocera）係鱗翅目下嘅一個亞目，包含咗大約 160,000 個物種－飛蛾物種嘅數量多過蝴蝶物種好多。
飛蛾冚唪唥都曉飛，兩對翼就生咗喺個胸嘅背脊度；同蝴蝶嘅翼一樣，飛蛾嘅翼上面有鱗，不過飛蛾色水通常冇蝴蝶嘅咁鮮艷。另一樣同蝴蝶唔同嘅係，多數物種嘅飛蛾都係興夜晚出沒嘅，不過都有部份物種係興朝頭早出沒嘅。
鱗莖

鱗莖（粵拼：leon4 ging3，英文：Bulb）喺植物學嚟講係個有肉質葉或者葉基嘅短莖，佢嘅功能係喺棵植耖休眠嗰陣貯藏養分。洋蔥、百合、水仙、風信子、鬱金香、龍舌蘭草、朱頂紅、川貝同埋蒜等等都屬於鱗莖植物。
鱒

鱒（粵拼：zyun1 ，學名：Salmo trutta），魚嘅一種，係輻鰭魚綱鮭形目鮭科鱒屬嘅其中一個物種。
鱔

鱔，又叫鰻，即係輻鰭魚綱下面鰻鱺目動物嘅總稱，呢種魚個樣似條蛇，日本同中國都有人食。
鱗甲目

鱗甲目（學名 Pholidota），得一個科，穿山甲科（Manidae），穿山甲科有三個屬：穿山甲屬（Manis）、樹穿山甲屬（Manis）同地穿山甲屬（Smutsia）。
鱔稿

鱔稿（英文：Advertorial）即係宣傳稿咁解，係香港原創嘅詞語。

典故
話說三十年代香港，當時中環威靈頓街有間酒家叫「南園酒家」（總店喺廣州，係廣州四大酒家之一），招牌菜係炆大鱔。
一條大鱔重五、六十斤，好多時候難喺一日之內賣嗮，而且嗰時冇雪櫃，啲魚劏咗賣唔嗮擺係度就會發臭蝕大本。而當時南園揸fit嘅陳司理為咗促銷，周不時就會託佢老友撰稿人俞華山寫新聞稿去各大報館幫手做宣傳，標題通常係《南園酒家又劏大鱔》。往後呢種為商品宣傳而寫新聞稿嘅方式就故此承襲叫做鱔稿。
馬師白頓

馬師白頓（英文：Marsh Barton）係雅息特最大既工業貿易區，總面積達到1.2平方英里（3.1平方公里）。 嗰度有500幾間唔同行業既企業，包括歐洲最大既汽車中心之一、陳列室、水電工程、建築商、裝修配件批發同零售、工具同設備租賃等行業。呢度亦都係蘋果高級經銷商（Apple Premium Reseller）Stormfront 零售有限公司既總部所在地。
喺2023年7月4號，馬師白頓開咗個新既火車站（馬師白頓火車站），馬師白頓火車站係由德文郡議會主導，耗資1600萬英鎊起既鐵路項目，服務馬師白頓、馬福（Matford）同亞芬頓（Alphington）一帶既新火車站。

歷史
喺以前，馬師白頓係雅息特以南、雅芬頓（Alphington）以北既一個中世紀村莊。進入20世紀，馬師白頓既主要部分係前馬師白頓修道院，亦都叫做聖瑪利修道院，係奧古斯丁正規修道院（Augustinian Canons Regular）既所在地。以前嗰度西邊同東邊分別係雅息特鐵路（Exeter railway）同大西部鐵路（Great Western Railway）；西邊向西行既雅息特鐵路依家已經無咗，東邊既就連接雅息特聖大衛火車站（途徑聖湯瑪士火車站）同埋德文郡既南部同康和郡既其他地方。
1928 年，嗰度用咗嚟做賽狗場（greyhound track），賽狗比賽一直持續到1957年個賽狗場拆咗為止。
馬師道

馬師道（英文：Marsh Road）係香港灣仔一條馬路，由軒尼詩道、天樂里交界開始，去到鴻興道。街名係嚟自前香港輔政司馬師。
馬庭熙

馬庭熙，香港親中派實政圓桌政治人物，曾經喺2019年香港區議會選舉出選荃灣南選區，但因為親中派逆民意支持修訂逃犯條例，選情大受影響。佢本身同民建聯陳杰撞區，之後建制派內部亦流傳名單，叫人支持陳杰。不過，兩人最後都輸咗比公民黨陸靈中。
馬希萼

馬希萼（萼讀岳，粵拼：maa5 hei1 ngok6；900年—953年），係南楚第五位國王，亦係南楚最後一個國王，950年到951年在位，跟諡號叫楚恭孝王（co2 gung1 haau3 wong4）。
馬師曾

馬師曾（1900年4月2號—1964年4月22號）係一個粵劇藝術家。
馬師白頓火車站

馬師白頓火車站（英文：Marsh Barton railway station）係英格蘭德雲郡雅息特馬師白頓地區既火車站。喺呢個火車站既東面就係風景優美既雅息河沿岸既河濱谷地公園（Riverside Valley Park）。呢個火車站喺2023年7月4號開始營運，佢係喺濱河線上面既一個火車站（註：Riviera 既意思係「河濱」或者「海濱」），北上既下一個火車站係雅息特聖湯瑪士火車站，然後係雅息特既主要火車站雅息特聖大衛火車站；南下既下一個火車站係十字星（Starcross）火車站，跟住係 Dawlish、Teignmouth、牛頓院長（Newton Abbot；註：Abbot 既意思係修道院長），然後再一直去德文郡既南部同康和郡既其他地方。呢個車站距離雅息特聖戴維斯 2 英里8鏈（3.4 公里）。註：鏈（chain）係英制長度單位，一英里等於80鏈，一公里大約等於50鏈。

歷史
馬師白頓係雅息特最大既工業貿易區，亦都係雅息特重要既戰略性就業區，當地規劃政策認為起一個新既車站喺嗰度會支持到嗰度既就業發展。個火車站既規劃由網路鐵路公司（Network Rail，一間擁有、維修同開發鐵路基礎設施既英國公司）同德文郡議會一齊制定，作為「德文郡鐵路」（Devon Metro）提案既一部分。
車站計劃喺2017年初動工，德文郡議會希望個車站能夠喺2017 年12月開始營運 ，不過無如期完成。德文郡議會喺2020年4月表示，決定優先處理馬師白頓火車站既工程，而唔係重新開放雅明斯特火車站（Exminster railway station） 。馬師白頓火車站既建設工程喺2021年4月正式開始，預計耗資1,600萬英鎊，原本預計喺2022年底完成。
個車站喺2023年7月3日（星期一）由交通大臣 Mark Harper 揭幕，然後喺第二日開始提供公共服務。

描述
馬師白頓火車站距離倫敦（從倫敦柏靈頓站經碧仙桃既原有路線）里程係196 英里（315公里），距離雅息特聖大衛火車站2 英里8鏈（3.4公里）。佢喺拍板溪（Clapperbrook）東巷附近，隔離係雅息特既廢物能源（energy from waste) 工廠。（註：Clapper 既意思係「拍板」，brook 既意思係「溪」）
個火車站有兩個124公尺（407英尺）既月台。 1號月台喺火車線路既東面，係南下既火車停站既地方，2號月台喺西面，係北上經聖湯瑪士火車站去雅息特聖大衛火車站。馬師白頓火車站設施包括候車亭、售票機同埋單車停車場。

班次
馬師白頓既所有火車服務都係由大西部鐵路（Great Western Railway）營運。班次一般係每個鐘頭一班車，往返皮頓（Paignton）同雅息茅斯（Exmouth ）之間，途經雅息特聖大衛火車站，喺繁忙時間會有額外班次，提供更密既火車服務。
鶴慶

鶴慶係中國雲南大理一個縣，總面積2395平方公里，人口28萬。
鶴崗

鶴崗（粵音：hok6 gong1；普通話拼音：Hegang）喺中國黑龍江，家下係地級市，叫鶴崗市。
鶴弘美

鶴弘美（粵拼：hok6 wang4 mei5，1960年3月29號—2017年11月16號）係日本嘅一個女藝人同埋配音員。
鶴山區

鶴山區係中國河南鶴壁一個市轄區，總面積159平方公里，人口13萬。
鶴峯

鶴峯係中國湖北恩施一個縣，總面積2926平方公里，人口21萬。
鶴形目

鶴形目（Gruiformes）係種雀，屬鳥綱嘅其中一個目，下面有約莫10個科。
鶴山

鶴山喺中國廣東，家下係江門市下便一個縣級市，叫鶴山市。舊時鶴山係個縣，叫鶴山縣。大清時歸肇慶府管。
因為家下江門市下管舊時五個縣，所以鶴山加埋四邑，即係台山、新會、開平同恩平，就叫五邑。

地理
鶴山東北有崑崙山。西北有雲宿山。
西江由南海入鶴山，過縣東北境叫古勞河，又叫蘇海，夾埋古勞小河，向東過大雁山就入新會。
潭江出縣西馬耳山，東南去到鑼鼓潭，屈西錯入開平，到新會合埋恩平江。
官田水出東北嶂背山，東南同嵐洞水合，入新會叫橋亭水。
雙橋水出西北雲蓋村，西南流，到水坪墟叫水坪江，向西南過胡盧山入開平。

史
1731年，大清雍正九年，將廣州府新會縣大官田劃出來做鶴山縣，重加埋開平縣部份地。因為縣城有鶴山，所以就咁叫。
大清鶴山有雙橋、藥徑兩巡司。
1958年，高明同鶴山合併做高鶴縣。1981年12月7號，國務院批准撤銷高鶴縣，恢復高明同鶴山兩縣。1993年，鶴山縣改為縣級市，叫鶴山市。
鶴岡聰

鶴岡聰 ，係日本嘅一個男配音員。

配音作品一覽
呢個表唔完整，歡迎加料。
麂羚亞科

麂羚亞科（粵拼：gei2 ling4 aa3 fo1，Cephalophinae），羚羊一種，係哺乳綱偶蹄目牛科嘅其中一個亞科。
麅

麅（學名：Capreolus capreolus），又寫做狍，係鹿科麅屬下一種動物，主要出現喺歐洲地區。
麋芳

麋芳，字子方，東海郡胊縣（家下江蘇連雲港）人。本隸屬陶謙，後來同阿哥麋竺投靠劉備，後來再投降吳。

一生
原本係徐州嘅彭城相，之後辭官同佢阿哥麋竺同劉備做嘢。劉備入荊之後升任南郡太守同駐守江陵，同關羽共事，不過兩人私情唔啱。麋芳曾經因為南郡郡治失火，兵器被焚燒，激嬲關羽，麋芳同公安太守士仁常日諗關羽輕視自己，孫權知後就同麋芳勾結，麋芳暗中同孫吳來往。
樊城之戰嗰陣，麋芳同士仁佢哋畀唔夠軍需，關羽話返來要罰佢哋，佢哋聽到好驚。關羽去樊城圍攻曹仁嗰陣，孫權趁呢嗰機會派呂蒙去荊州，派虞翻成功勸降士仁，攞咗公安，領士仁進攻南郡郡治，麋芳睇到士仁成咗吳將之後開城投降，成咗孫權嘅部將。
麋芳投降嗰陣，呂蒙因為簡單攞到江陵仲放鬆戒心，但係虞翻告畀呂蒙，江陵城中得麋芳同吳軍係一心嘅，其他人仲有疑嘅，呂蒙醒返咗，及時掌控城內重地，畀原本伏擊嘅人唔得搞好埋伏。
麋芳去東吳之後，有一次乘船同虞翻見面，前導人員怒要虞翻行開「避將軍船」，虞翻怒：「唔忠唔信嘅人點侍奉君主？害人哋失咗兩城嗰人得做將軍？」麋芳驚就唔答，閂門走開咗。又一次，虞翻要經過麋芳嘅營寨，結果營門閂咗唔畀虞翻通行，虞翻仲怒：「應該閂門嗰陣就開門、該開門嗰陣就閂門，咁做係得嘅？」麋芳聽講之後覺得好論息。
黃武二年（223年）六月，同賀齊去討伐叛吳投魏嘅晉宗。以後冇麋芳嘅記載。

藝術形象
喺《三國演義》係叫糜芳，同阿哥麋竺仕徐州牧陶謙，之後一齊投靠劉備。長坂坡之戰嗰陣受重傷，仲以為趙雲投曹，將呢事報畀劉備。劉備平咗益州後，任佢做南郡太守同關羽共事。之後同傅士仁飲酒畀軍糧失火激嬲關羽，以致傅士仁、麋芳驚關羽，之後呂蒙襲擊荊州城嗰陣投吳。夷陵之戰嗰陣，同傅士仁殺死吳將馬忠返來投蜀，劉備怒到叫關興除咗麋芳、傅士仁二人嘅身，麋芳、傅士仁跪地關羽祭靈前，佢哋畀劉備親手用刀殺死攞去祭拜關羽。

屋企
麋竺，麋芳阿哥，蜀漢官吏。
麋夫人，麋芳個妹。劉備落難嗰陣被麋竺嫁畀劉備。

評語
楊戲嘅《季漢輔臣贊》贊麋芳、士仁、郝普、潘濬：「古之奔臣，禮有來偪，怨興司官，不顧大德。靡有匡救，倍成奔北，自絕於人，作笑二國。」
麒麟

麒麟，有時又叫做騏驎、勾陳，係古時中國神話傳說嘅神獸，公嘅叫麒，乸嘅叫麟，有兩千年命，性情溫和，唔會整傷人畜，亦唔會踩親昆蟲花草，所以又叫仁獸。
麒麟個頭似龍，身似馬、鹿，尾似牛，背脊有五彩毛紋，肚有黃毛。麒有兩隻角，其中一隻生肉；麟無角，但個嘴識吐火，把聲似行雷。
麒麟象徵住祥瑞，只有太平盛世或者有聖人（孔子）在生嘅時候先至會出現。
大明永樂十二年（1414年），鄭和喺東非搵到兩隻長頸鹿進貢畀明成祖，話佢係麒麟，所以嗰時長頸鹿就叫做麒麟。到依家日文、韓文、閩南話都依然咁叫。
麂羚

麂羚（粵拼：gei2 ling4，Cephalophus），羚羊一種，係哺乳綱偶蹄目牛科嘅其中一個屬。
麋竺

麋竺（2世紀—221年），字子仲，東海郡朐縣（家下江蘇連雲港）人，三國時期蜀漢官吏，係蜀漢待遇同地位最高嘅臣下。

一生
徐州豪門，佢祖先係做墾殖業，好多僮僕，概近萬個食客，大把家產，之後徐州牧陶謙搵佢做別駕從事。
194年，陶謙病死之後，麋竺奉陶謙遺命接劉備入主徐州幫佢。冇耐呂布投靠劉備，但係呂布鴞劉備同袁術交戰嗰陣偷襲咗下邳，捉咗劉備老婆，劉備打敗仗之後逃去廣陵郡海西縣。麋竺特別將佢個妹嫁畀劉備，攞嗮家當同傭人送畀劉備。之後曹操諗住表麋竺任嬴郡太守，佢細佬麋芳做彭城相，但係兄弟兩人都決定咗服侍劉備就唔接受。
劉備敗畀曹操之後南投劉表，派麋竺同劉表見面，同簡雍、孫乾任從事中郎。劉備入主益州之後，被拜安漢將軍，比軍師將軍諸葛亮嗰地位高，蜀漢眾臣嘅待遇係最高，因為佢喺劉備面對困難嗰陣資助劉備，呢嗰舉動畀所有蜀臣認為佢得到最高待遇係冇異議嘅。
樊城之戰嗰陣，佢細佬麋芳做咗二五仔，叛投孫權畀關羽敗死，麋竺為咗呢件事覺得論息，縛住自己去劉備嗰度，畀返劉備安慰，認為細佬個罪唔得牽連阿哥，仲係對佢咁好。雖然佢得到劉備原諒同冇畀佢為難，但係麋竺為咗呢件事憂到病，一年後病死，佢之前署名「安漢將軍麋竺」同群臣上奏，勸劉備稱帝。

特徵
佢雍容大方，敦厚斯文，叻騎馬同射箭，而佢唔叻搞內政或者軍事等公務，所以佢一直做無實權嘅閒職。但係佢曾經重金資助過劉備且個性好，劉備對佢好禮敬，畀佢嘅賞賜好多。

軼事
《搜神記》話佢曾經遇過火神，並受佢指點之後逃過大火。

兄弟姊妹
麋芳，麋竺細佬。
麋夫人，麋竺嗰妹，劉備夫人。

後世
麋威，麋竺個仔，官至虎賁中郎將，叻騎馬同射箭。
麋照，麋威個仔，官至虎騎監，叻騎馬同射箭。
麋晃，麋照個仔。

評語
《三國志》評話：「麋竺、孫乾、簡雍、伊籍，皆雍容風議，見禮於世。」
曹操表麋竺：「泰山郡界廣遠，舊多輕悍，權時之宜，可分五縣為嬴郡，揀選清廉以為守將。偏將軍麋竺，素履忠貞，文武昭烈，請以竺領嬴郡太守，撫慰吏民。」
楊戲嘅《季漢輔臣贊》贊麋子仲：「安漢雍容，或婚或賓，見禮當時，是謂循臣。」
黃竹坑醫院

黃竹坑醫院（Wong Chuk Hang Hospital）係香港港島南區一間公立醫院，喺1995年創辦，而家由醫院管理局管理，係港島東聯網其中一間醫院，地址係港島黃竹坑黃竹坑徑2號。

簡介
黃竹坑醫院係黃竹坑老人服務綜合大樓嘅其中一部份，為轉介嘅長者提供延續護理、復康同療養服務。
黃筠陶

黃筠陶（英文：Toto Wong，1999年11月15號—）係香港女子泳手，2017年開始參加國際賽。佢喺2018年亞洲運動會代表香港喺游水接力項目攞到一面銀牌。
黃竹街

黃竹街（英文：Wong Chuk Street），係香港九龍深水埗嘅一條馬路，由西洋菜北街開始，去到荔枝角道。街名係嚟自竹。
黃竹坑體育館

黃竹坑體育館，香港室內體育館之一，喺黃竹坑，黃竹坑道一百六十八號，英文叫Wong Chuk Hang Sports Centre。行政上歸南區。設施有籃球場、排球場、投球場、羽毛球場、活動室。
黃竹角嘴

黃竹角嘴（英文Wong Chuk Kok Tsui，又Bluff Head），減筆黃竹角咀，係香港一角嘴。佢喺大埔東北，係半島嘅𡰪𡰪，將大赤門同黃竹角海分開。香港政府將佢劃入船灣郊野公園。

地質
喺香港來講，黃竹角嘴地質至古老。佢去到赤門白沙頭洲，呢帶岩石編入黃竹角嘴組（Bluff Head Formation），係沉積地層，係泥盆紀嘅沉積岩。地面可以睇到，地層受到地殼運動，而變到有摺皺同錯位，有啲岩層幾乎打直。

交通
黃竹角嘴無車路去到，只可以行山，或者坐艇靠近。
黃箭香口膠

（英文：Juicy Fruit），簡稱黃箭，係箭牌出嘅香口膠，生果味，黃色包裝，1893年開始用，而家喺全球各地都有得賣。
龍炳基

龍炳基（英語：Derek Lung Ping Kei，1962年10月5號—），係香港男演員，1983年出道，早年拍過無綫電視同亞洲電視，到1993年息影。
龍牙

龍牙（英文：Dragon's teeth），又叫做龍齒或龍牙桩，係二戰時期使用嘅一種防禦工事。外型係多列角錐形，鋼筋混凝土構築嘅防禦堡寨。呢種係針對裝甲車、坦克車嘅防禦工事，可以同捷克刺蝟夾埋使用。係愛來阻止坦克車前進，一旦坦克車撞到咗龍牙，就會陷咗入去而喐不得其正。龍牙會令到坦克車頭趷起身、暴露咗車底出嚟，而容易畀啲炸藥攻擊。

史
最早嘅龍牙防禦工事，係 1923 年由瑞士總參謀部開發設置嘅，嗰時候啲材質就係鐵路鋼軌，體積約一公尺高，但好快被認為係抵抗唔到戰車嘅前進，因此 1941 年嘅時候就再造過，改用水泥製成三角形混凝土塊，瑞士人就稱佢哋做「三角朱古力」。
納粹德國喺 1938 年開始，用鋼筋水泥作為材料製造呢類工事，因戰車體積增長，因此體積亦持續加大。

布陣啲規格
意大利版嘅龍牙
芬蘭版嘅龍牙，係就地用麻石堆放嘅成品
龍齒一般係多排一組嘅方式布置，每排係間著咁擺，令到啲車直鏟唔到過去，布置嘅規格係：
1938 年型：闊 7.35 公尺、高 1 公尺、雙排布局、每排四格突出，可以阻到 20 噸以下嘅戰車
1938 年加強型：闊 19.35 公尺、五排布局。
1939年型：闊 13.45 公尺、三排布局，可以阻到 36 噸以下嘅戰車。
龍牙係由鋼筋加埋水泥建造嘅，由於需要掘地基，因此冇法喺後方啲工廠度製成；建造嘅時候，就喺設置防線嘅現場度，直接加鋼筋混凝土去鑄造完，鋼筋混凝土嘅密度係一立方公尺二點四噸（2.4 t/m³）。

其他
呢種工事深入埋地底，係防止啲工兵會安炸藥破壞。不過由於佢實用，所以守護萊茵作戰嘅時候，反而成為德軍裝甲部隊嘅麻煩。喺瑞士係以軍事目的而保留啲龍牙，現代係轉咗做景點，畀人參觀，有啲龍齒因為提供地方畀生物住，就同樣就保留咗落來。
龍牙守護者

《龍牙守護者》（日文：龍の歯医者）係日本動畫作品，由庵野秀明做製作人，舞城王太郎編劇兼導演，鶴卷和哉動畫導演，2014年發佈。
龍灣區

龍灣區係中國浙江溫州一個市轄區，總面積279平方公里，人口30萬。
龍爪槐

龍爪槐（粵拼：lung4 zaau2 waai4；學名：Styphnolobium japonicum）係豆科槐屬嘅落葉喬木，喺中國大陸好多個省份（尤其係華北地區同黃土高原地帶最明顯）同北韓、日本、歐洲地方都搵到。

樣
植株高25m，樹皮暗啡色，有打掂嘅裂紋。枝綠，冇毛。

用途
植株可以用嚟做庭院用樹同公園植株，亦可以攞嚟做行道樹同盆景。
龍爭虎鬥

龍爭虎鬥 (電影)：1973年由李小龍負責出鏡嘅電影。
98古惑仔之龍爭虎鬥：1997年由鄭伊健同鄭浩南負責出鏡嘅電影。
俠義ONLINE之龍爭虎鬥：杭州流金網路科技有限公司負責出品嘅一個網遊。
龍虎山生死鬥：1957年嘅美國西部電影。
維基辭典有呢個詞嘅解釋：龍爭虎鬥
龍獅香港旗

龍獅香港旗又稱龍獅旗，係香港自治運動嘅代表旗幟，喺2011年5月由香港網民「金屬」設計。呢幅旗係由香港英治時期嘅香港旗更改而成，去除咗代表英國嘅米字旗，僅使用原來面積比較細嘅香港盾徽，並且加上漢字「香港」，配以象徵自由嘅貴族藍作為底色。由於龍獅香港旗係根據英治香港旗設計，以至兩者有時畀人混淆。
根據葉靈鳳著作《香島滄桑錄》記載，龍獅旗前身係由英國人設計，喺香港日佔時期，赤柱拘留營內繪製，經過倫敦英國紋章院修改後於1959年1月21號頒佈香港盾徽代替阿群帶路圖。

含意
據香港自治運動嘅介紹，加入「香港」兩字係象徵同時繼承中華及英國文化，而以象徵自由嘅貴族藍作為底色係代表香港以本土為家，自立自治。而龍獅旗提倡嘅係普選特首、港人自治、法治及廉潔。
齋藤道三

齋藤道三（1494年—1556年5月28號），係日本戰國時代美濃國嘅大名，織田信長係佢個女婿。
齋藤龍

齋藤龍（1979年9月18號—）係日本足球員，司職後衞，效力過大阪櫻花，草津溫泉，及FC岐阜。
齋藤純平

齋藤純平（1992年12月27號—）係日本足球員，司職中場，效力過秋田藍閃電。
齋藤翔太

齋藤翔太（1996年12月7號—）係日本足球員，司職中場，效力水戶蜀葵。
齋藤盛泰

齋藤盛泰（1973年6月4號—）係日本足球員，司職中場，效力TDK。
齋藤綾

齋藤綾 ，係日本嘅一個女藝人同埋配音員。
齋藤遼

齋藤遼（1999年8月15號—）係日本足球員，司職後衞，效力大阪櫻花。
齋藤陽介

齋藤陽介（1988年4月7號—）係日本足球員，司職前鋒，效力過橫濱水手。
齋藤雅也

齋藤雅也（1985年6月8號—）係日本足球員，司職後衞，效力過栃木SC，及索尼仙台。
𢃇纜

𢃇䌫係帆船扯𢃇嘅纜。

英文
𢃇纜英文halyard或者halliard，唔只用來扯𢃇，亦可以扯起梯、旗等。
𢆡頭

𢆡頭（粵拼：nin1 tau4），或者寫做姩頭，又叫乳頭、奶頭，係哺乳動物嘅𢆡中間突起嘅圓柱狀部位，主要用途係喺哺乳嗰陣畀蘇蝦啜奶。而𢆡頭同圍住佢嘅𢆡餅亦係個性敏感部位，遇刺激會變硬凸起。
唔少香港後生仔都將「𢆡頭」直接叫做「𢆡」就算，事關佢哋唔曉個「𢆡」字其實只係等同乳房。
𡳞

嘅古老意思應該係整個男性陰部；雖然有實質所指，但係家陣呢個字幾乎唔會用於醫學。反而，家下粵人講嘢時，往往會將佢虛用嚟加強語氣同抒發情緒；對比穗、港兩大廣州話代表城市，前者用個「㞓/屄」字多好多，後者通常以「𡳞」字表達相同語氣。
作家黃霑話「𡳞」所指嘅只有發育完成咗嗰啲，相對於「賓州」。家陣，有好多人當「𡳞」係專指「陰莖」噉樣用，此情況由大眾嘅用詞配搭習慣，可見一斑。「𡳞」為所謂廣東話粗口五字之一，往往被俗寫成新造字𨶙，亦有大把人假借近音嘅「 撚
」嚟代表該字。

昔義
《異體字字典》：「閩方言稱男性的生殖器為『𡳞』，為方言俗字，寫法不定，或作『膦』。」
《字彙．尸部》：「𡳞，力刃切，音吝，閩人謂陰也。」
《彙集雅俗通十五音．卷二．干字母》：「𡳞，男子陽物。」
《四聲篇海（明刊本）．尸部》：「𡳞，力刃切，閑人謂陰也。」
《正字通．尸部．寅上》：「𡳞，舊註良慎切，音吝，閩人謂陰也，按方俗語有音無字，陰不必別名𡳞……」
《重訂直音篇．尸部．卷三》：「𡳞，音吝，陰也。」
《普通話閩南方言詞典》:「……良刃切，震韻，閩南人指男性生殖器……」
有理論話個「𡳞」字源自閩南，跟着傳到東莞成為當地流行口語字，後來喺香港開埠時期，隨着東莞勞工遷入香港而開始普及於廣州話。

今義
作名詞用，「陰莖」嘅意思，量詞係「條」或者「碌」。例子：
大家男兒一條𡳞（大家男性都係一條陽具。）
你知唔知日本某個縣入面每年都有個陽具祭？過節嗰日呀，班男村民重會托住好大碌木造嘅𡳞出嚟遊行慶祝添喎，幾得意呀！
語氣助詞，本身冇意思，用作加強語氣。例子：
玩𡳞完！（一切都完嘞、冇嘞，或者失敗咗；係取材自打機嘅「遊戲完咗」，Game Over）
你頭先拍我膊頭做乜𡳞嘢呀我屌你老母！（呢句說話係摘自巴士阿叔事件片段裏面嘅其中一段。句中嘅「做乜𡳞嘢」照字面咁睇，可以解釋為問某人做乜搓弄、玩弄一啲物件，但呢度作為粗口嘅助詞就變咗冇實質意思，只係用嚟加強語氣。從呢句說話之中，其實係可以感受到當時個巴士阿叔嘅怒意係幾咁重。）
作為語氣助詞，「𡳞」嘅用法同「㞓/屄」、「㞗」及「杘」字相同，不過可能順口嘅關係，用佢嚟做加強語氣嘅頻率可以話係最多；佢同樣可以作為顛倒句子嘅意思。

文法
就「𡳞」字嘅應用方式嚟講，同「𨳍」一樣其實都係指陽具，但喺深層意義嚟講就有多少唔同：「𡳞」係指未扯旗軟軟哋嘅陽具，而「𨳍」就指扯咗旗硬硬嘅陽具（亦有指「杘」係春袋或者應舉時不舉嘅陰莖），不過因為日常講粗口嘅時候都唔會去太過深究，但求順手拈來即時產生效果，所以就索性劃一咁解釋。
至於「𡳞」字（或者「㞓/屄」、「㞗」、「杘」字），唔似得「屌」字咁可以喺日常單獨咁使用，即係話好少有人會喺冇上文下理嘅情況下單單講個「𡳞」字，因為咁樣係冇意思嘅，除非有人用佢嚟當人名咁稱呼人就唔同講法。

「𡳞」作名詞用嘅其它例子
好大碌𡳞（好大條嘅陽具。）
索女含𡳞好難忍（靚嘅女性含住條陽具，嗰種快感令人好難忍受。）
關你𡳞事（等於：「關你咩事？／同你條陽具有關咩？」，等同普通話嘅「干你鳥事」（鳥喺中國人圈子入面可以暗喻為陽具）；而呢個詞語入面嘅「𡳞」字係可以同「㞓/屄」、「㞗」同埋「杘」互相交換嚟用）
「𡳞」字單單噉用係指陽具，因為噉，佢亦可以同其它字詞去組成關於陽具嘅嘢，好似：
𡳞頭（即係龜頭）
𡳞皮（即係包住龜頭嘅包皮）
𡳞毛（即係陽具旁邊嘅陰毛）
𡳞屎（即係喺陽具捽出嚟嘅老泥）

用嚟指其它動物嘅陽具，好似「狗𡳞」、「馬𡳞」、「牛𡳞」…等。

「𡳞」作助語詞用嘅其它例子 1：一般用法
「𡳞」字之所以最多人用，係因為佢用作詞氣助詞嘅時候係好易上口、最能填補句子嘅空隙。作為語氣助詞，通常會放喺句子嘅形容詞、動詞同埋名詞前面（不過就極少會放喺一句話嘅最前頭），用嚟加強句子嘅語氣，例子：
擺喺形容詞前面：
條友好過癮　→　條友好𡳞過癮（嗰個人好有趣。「過癮」係形容詞。）
好好玩呀！？　→　好𡳞好玩呀！？（好好玩咩？「好玩」係形容詞。）
好屌呀！　→　好𡳞屌呀！（好屌「屌」係形容詞。）
好正呀！　→　好𡳞正呀！
擺喺名詞前面：
食屎　→　食𡳞屎（呢度嘅「屎」係指排泄物，名詞。）
呢啲係咩紙巾？　→　呢啲係咩𡳞紙巾？（「紙巾」係名詞。可能啲紙巾一拉出嚟就爛，所以發脾氣咁講。）
行運　→　行𡳞運（「運」，運氣，係名詞。即係話人行埋啲狗屎運，好似好好彩咁嘅意思。）
擺喺動詞前面：
唔食　→　唔𡳞食（「食」係動詞。）
你咪行住　→　你咪𡳞行住（「行」係動詞。）

「𡳞」作助語詞用嘅其它例子 2：顛倒用法
另外「𡳞」字加入一個句子入面，係可以令到嗰句嘢變咗相反嘅意思，用法同「語氣助詞」差唔多。例子：
有用　→　有𡳞用（變咗「冇用」嘅意思。）　
係　→　係𡳞（變咗「唔係」嘅意思。呢個係特別嘅例子，因為作為語氣助詞，𡳞字好少會放喺句尾。）
有飯食　→　有𡳞飯食！（變咗「冇飯食！／邊有飯食！」嘅意思。）
見到你　→　見𡳞到你！（變咗「見唔到你！」嘅意思。）
關你事　→　關你𡳞事！（變咗「唔關你事」嘅意思。）

「𡳞」作助語詞用嘅其它例子 3：重點擺位
重有，將「𡳞」字夾雜入一個句子嘅唔同位置，係可以表達出唔同嘅重點，例子：
「好想搞大佢嚟玩！」（好想將件事搞大；有要睇吓其他人點樣收拾嘅意味。）
→　好𡳞想搞大佢嚟玩！（呢個係比較正常嘅講法，重點係在於「好想」。）
→　好想搞𡳞大佢嚟玩！（重點在於「搞大佢」。）
→　好𡳞想搞𡳞大佢嚟玩！（略嫌累贅，但係就加強咗「好想搞大佢」嘅決心。）
「唔係咁化學下話？」（用緊一樣嘢，點知估唔到咁快就壞咗、爛咗〔化學〕，感到好嬲同失望嘅感嘆。）
→　唔𡳞係咁化學下話？（重點係反問，帶有責怪件嘢嘅生產商方面嘅意味。可能件嘢係假貨，用兩吓就壞咗。）
→　唔係咁𡳞化學下話？（重點係引致損壞呢件事，有「點解會壞」嘅責問。可能喺用法方面已經依足說明書，或者喺正常嘅情況之下都竟然出問題而壞咗。）
→　唔係咁化𡳞學下話？（重點係在於件嘢損壞嘅情況，有「可以咁壞法？」嘅意味。可能喺旺角女人街係買咗隻行針錶返嚟，點知戴咗冇幾耐入面啲指針就甩晒出嚟。）
→　唔𡳞係咁𡳞化𡳞學下話？（呢句嬲嘅語氣可以話非常之明顯。可能講嘅呢個人佢用咗幾百蚊喺女人街買咗隻假嘅勞力士錶，諗住好好哋都可以用嚟扮吓三幾年闊佬，點知戴咗幾日啲指針同個皇冠都甩晒出嚟，情況超乎想像咁離譜，於是百感交集咁講。）

常見嘅單獨字句應用
含𡳞　用口含住陽具，係一個動作；但係用嚟侮辱人哋嘅多，包括埋同性。例如：叫你搬少少嘢都嗌重，唉你含𡳞啦！（要注意，因為語帶侮辱，千祈唔好同老婆或者女朋友講：「老婆／打令，我想妳幫我含𡳞～」，咁樣講係帶有好重嘅覺得人低賤嘅語氣，係好唔尊重對方嘅表達。）
𡳞樣　好似陽具咁嘅樣。用嚟鬧人，尤其係指男性。
懵𡳞　傻更更成日撞板嘅人。意思比較粗俗，又係鬧人用。
把𡳞　用手扶住陽具。多數形容一件事冇意思，或者係冇成功率。例句：佢整壞你部腦，你鬧我把𡳞呀？（係佢整壞你部電腦，你鬧我做咩呀？）
唔𡳞化　思想守舊古板，唔開化。
𡳞就　呢個用「𡳞」字擺前頭嘅助詞，其實係來自「罷𡳞就」，同義詞係「算𡳞數」，即係由得你、隨便你嘅意思，只不過啲人將佢簡化咁講，並唔屬於將個「𡳞」字擺頭嚟助語嘅例子。
𢆡罅

𢆡罅（𢆡讀年陰平聲），又叫波罅，北話叫乳溝，有時戲稱事業線，係女人對𢆡之間嘅罅位。女人着低胸衫，好似晚裝、泳裝或者吊帶衫，就會露到出來。對𢆡越大，𢆡罅越明顯。
𢆡罅係女人明顯嘅特徵，暴露之時，令女人睇來有女人味，更有美感，所以係歐美時裝常見。除此之外，𢆡罅有性感一面，引起男人興趣，誘惑男人，進而男女歡好。多數社會都禁止，男人未得人同意就摸𢆡罅，否則係侵犯人家，犯非禮罪。亦有啲社會係唔畀女人露𢆡罅，是爲有傷風化。
𢆡餅

𢆡餅，學術上叫乳暈，係哺乳動物嘅𢆡頭外圍色水比較深嘅皮膚，主要係畀食奶嘅蘇蝦仔易啲搵到𢆡頭嘅位置。𢆡餅大細同色水深淺因人而異，但女人，尤其生過蘇蝦仔之後多數都會深色咗同大個咗。男仔發育後𢆡餅亦都會受到睾酮刺激，變深色同生𢆡頭毛。
𢖥摩生活

放慢腳步，感受𢖥摩生活。
𢖥摩生活（粵拼：Mi1 Mo1 Saang1 Wut6，英文：Downshifting）又叫慢呑呑生活、慢活，係一種社會行為同趨勢，佢叫人暫時放低呢個追求物質嘅世界，過返一啲簡簡單單嘅生活，令到生活上面嘅壓力、煩惱都少啲，人都有活力啲。佢強調要喺日常生活入喕做到work life balance，而唔係淨係為咗要錢、名利呢啲嘢。
𢖥摩生活嘅本質係放慢生活嘅腳步同埋節奏，過啲有意義而且唔嘥錢嘅生活。另一個原則係會同其他人一齊度過一啲得閒嘅時間。
𢆡頭毛

𢆡頭毛係生喺𢆡餅上面嘅胸毛，係男人嘅第二性徵，幾乎每個成年男人都有，爭在多同少嘅分別。
10210號小行星

10210號小行星，係太陽系小行星帶嘅一粒小行星，圍繞住太陽運轉。
10217號小行星

10217號小行星，係太陽系小行星帶嘅一粒小行星，圍繞住太陽運轉。
10213號小行星

10213號小行星，係太陽系小行星帶嘅一粒小行星，圍繞住太陽運轉。
10212號小行星

10212號小行星，係太陽系小行星帶嘅一粒小行星，圍繞住太陽運轉。
10214號小行星

10214號小行星，係太陽系小行星帶嘅一粒小行星，圍繞住太陽運轉。
10215號小行星

10215號小行星，係太陽系小行星帶嘅一粒小行星，圍繞住太陽運轉。
10216號小行星

10216號小行星，係太陽系小行星帶嘅一粒小行星，圍繞住太陽運轉。
1020年代

1020年代係指1020年去到1029年之間嗰十年。

大件事
1023年：北宋政府發行世界上第一種由政府出嘅銀紙：交子。
1029年：大延琳稱帝，建立興遼。

出世
郭熙（約1023年－約1085年），北宋畫家。
10211號小行星

10211號小行星，係太陽系小行星帶嘅一粒小行星，圍繞住太陽運轉。
1837年嘅瑞典

1837年嘅瑞典係介紹瑞典喺1837年嗰陣發生過啲乜事。
1836年嘅瑞典

1836年嘅瑞典係介紹瑞典喺1836年嗰陣發生過啲乜事。
1788年嘅瑞典

1788年嘅瑞典係介紹瑞典喺1788年嗰陣發生過啲乜事。
1788年嘅美國

1788年嘅美國係介紹美國喺1788年嗰陣發生過啲乜事。
1789年嘅瑞典

1789年嘅瑞典係介紹瑞典喺1789年嗰陣發生過啲乜事。
1789年嘅美國

1789年嘅美國係介紹美國喺1789年嗰陣發生過啲乜事。
178年

178年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：熹平七年、光和元年
朝鮮半島
高句麗：新大王十四年
新羅：阿達羅王二十五年
百濟：肖古王十三年
檀紀：2511年
日本
成務天皇四十八年
皇紀：838年
佛曆：721年
猶太曆：3938年～3939年
1790年

1790年係平年。

大件事
8月2號：美國聯邦眾議院搞咗個1790年美國人口普查，係開國後頭一次人口普查。

文學
大清文學家姚鼐寫咗香巖詩稿序。
1967年

1967年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
中華民國：民國五十六年
朝鮮半島
北朝鮮：主體五十六年
日本
昭和四十二年
皇紀：2627年
另外，日本將呢年計爲明治一百年（1868年爲明治元年，99年後爲明治百年），但相關嘅紀念活動喺遞年（1968年）舉行
佛曆：2509年～2510年
回曆：1386年9月19號～1387年9月29號
猶太曆：5727年4月19號～5728年3月29號
修正儒略日（MJD）：39491～39855

大件事
1月1號：第7屆老撾最高人民議會選舉。
1月12號：73歲嘅心理學教授James Bedford成為頭一個以人體冷凍技術冷藏，旨望第日可以番生嘅人。
1月27號：美國阿波羅1號宇航船模擬演練嗰陣出事，3名宇航員遇難。
1月29號：第31屆日本眾議院議員總選舉。
2月23號：青海二·二三事件（中文：青海二·二三事件）。
5月6號：香港新蒲崗香港人造花廠工潮演變成警民衝突，最後變成六七暴動。
5月21號：响六七暴動期間，港督府（即今日禮賓府）成為抗議示威嘅主要目標，其後香港政府要重新維持法律秩序，限制到港督府嘅請願人數。抗議行動於是就轉到中環花園道同埋皇后像廣場一帶。局勢於是開始惡化，警方發射催淚彈鎮壓，第二日中區嘅騷亂更加嚴重，當局最後要响香港島北岸實施宵禁，係香港島自第二次世界大戰以嚟頭一次宵禁。
5月22號：比利時布魯塞爾5層高嘅「Innovation百貨」火燭（英文：L'Innovation Department Store fire），323死150傷，係該國史上最多人死嘅火災。
6月5號：以色列戰機突襲埃及機場、飛彈基地同軍火庫，開始咗中東「六日戰爭」。以色列戰機行動迅速，埃及部隊冇機會還擊。喺空襲之後，以色列裝甲部隊攞埋蘇彝士運河嘅控制權。而喺東面戰線方面，以色列軍亦好快佔領聖城耶路撒冷。
6月10號：「六日戰爭」完。
6月17號：中國喺新疆羅布泊成功試爆首粒氫彈。
6月25號：Our World有史以來首次全球衛星電視轉播，最特出係響格林威治時間21點54分披頭四唱All You Need Is Love。
7月1號：臺北市升格為中華民國嘅直轄市。
8月8號：印尼、馬來西亞、星加坡、菲律賓同泰國五國一齊發表《曼谷宣言》，東南亞國家聯盟正式成立。
9月2號：第1屆南越參議院選舉。
9月2號：英國前陸軍帕迪卑斯佔領怒濤塔，成立西崙公國。
9月3號：第2屆南越總統選舉，由阮文紹連任。
10月2號：Thurgood Marshall成為美國最高法院首位黑人大法官。
10月22號：第3屆南越國會選舉。
11月14號：香港獅子山隧道通車。
11月19號：無綫電視喺香港啟播。
11月25號：第4屆朝鮮最高人民會議選舉。
11月30號：第5屆朝鮮地方選舉。
11月30號：南也門由英國獨立，成立「也門人民民主共和國」。

文學
小說家金庸嘅作品《笑傲江湖》開始喺香港新明日報同明報連載。
1967年嘅星架坡

1967年嘅星架坡係介紹星架坡喺1967年嗰陣發生過啲乜事。
1966年嘅臺灣

1966年嘅臺灣係介紹臺灣喺1966年嗰陣發生過啲乜事。
1967年嘅南韓

1967年嘅南韓係介紹南韓喺1967年嗰陣發生過啲乜事。
1967年嘅瑞典

1967年嘅瑞典係介紹瑞典喺1967年嗰陣發生過啲乜事。
1967年嘅臺灣

1967年嘅臺灣係介紹臺灣喺1967年嗰陣發生過啲乜事。
1968年

1968年係閏年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
中華民國：民國五十七年
朝鮮半島
北朝鮮：主體五十七年
日本
昭和四十三年
皇紀：2628年
佛曆：2510年10月2號 - 2511年10月12號
回曆：1387年9月30號 - 1388年10月10號
猶太曆：5728年3月30號 - 5729年4月10號
修正儒略日（MJD）：39856 - 40221

大件事
呢年春節期間，北越對南越發動春節攻勢，尤其喺順化製造咗臭名昭著嘅順化屠殺。
1月5號：「布拉格之春」喺捷克斯洛伐克國內開展。
1月21號：1架搭載4枚核武器嘅B-52轟炸機喺北冰洋墜毀並造成放射性污染。
2月6號到2月18號：1968年冬季奧林匹克運動會喺法國格勒諾布爾舉行。
4月4號：美國黑人民權運動領袖馬丁路德金喺田納西州孟非斯一間酒店嘅露台被槍殺，終年39歲。
7月7號：第8屆日本參議院議員通常選舉。
8月20號：至少有20萬華沙條約部隊同5000架坦克入侵捷克斯洛伐克，「布拉格之春」玩完。
8月24號：法國喺南太平洋試爆氫彈，成為第五個核國家。
9月17號：油輪「沙培魯斯號」喺香港西貢失事沉沒，造成五人喪生。
10月12號：西屬畿內亞由西班牙獨立，改名為赤道畿內亞。
10月12號到10月27號：1968年夏季奧林匹克運動會喺墨西哥墨西哥城舉行。
12月21號：太空船阿波羅8號發射，係人類第一次繞住月球飛。

響呢年出世嘅人
1月1號：莊文強，香港電影編劇、導演，代表作《無間道》三部曲、《竊聽風雲》系列
1月1號：蘇加，克羅地亞足球員，1998年FIFA世界盃神射手
1月16號：蘇玉華，香港舞台劇同電視劇演員
1月22號：HEATH，X JAPAN貝斯手，原名森江博
1月29號：陳霆，維基媒體基金會理事長
1月29號：曾國城，臺灣藝人
1月30號：菲臘六世，西班牙王
2月7號：龐蝶菈磯廊娜，泰國小姐冠軍，環球小姐冠軍
2月7號：洪莉娜，南韓演員
2月17號：吾爾開希，八九民運學生領袖
2月23號：韓磊，中國歌手，又叫「森布爾」
3月5號：韋莉雅，英國北愛爾蘭事務大臣
3月9號：佐卡夫，法國足球員
3月21號：達連艾堅遜，英倫足球員（2016年死）
3月21號：Jaye Davidson，美國演員
3月22號：前川和也，日本足球員
3月23號：黃綺珊，中國歌手
3月23號：張山，中國演員
3月29號：劉丹 (吉林男演員)，中國電視劇演員
3月30號：絲蓮·迪安，加拿大歌手
4月14號：游乃海，香港電影編劇同導演
4月29號：基塔羅維奇，克羅地亞首位女總統
5月3號：李詠，中國主持人（2018年死）
5月8號：黑崎久志，日本足球員
6月3號：卡米洛 山塔納，巴西農學家、教授同政治人
6月5號：三寶 (作曲家)，中國作曲家
6月12號：陳家洛，香港立法會議員
6月12號：巴赫曼·戈爾巴尼扎德，伊朗兩伊戰爭軍人同單車運動員（2016年死）
6月18號：後藤仁，日本畫師
6月26號：馬甸尼，意大利足球員
6月27號：馬德鐘，香港演員
7月3號：吳倩蓮，臺灣藝人
7月14號：櫻庭和志，日本混合格鬥家
7月15號：陳明 (歌手)，中國歌手
7月24號：高楓，中國著名音乐人、歌坛教父、流行乐男歌手、词曲创家。
7月25號：師濤，中國新聞記者、詩人同作家。
8月5號：瑪蓮勒龐，法國政治人
8月5號：王馨平，香港歌手
8月10號：北澤豪，日本足球員
8月17號：崔志剛，中國主播
8月20號：白岩松，中國主持人、記者同作家
8月23號：森保一，日本足球員
9月5號：吳秀波，中國電視劇演員
9月9號：利拉單斯，墨西哥歌手
9月11號：羅明珠，香港演員，開心少女組成員（2016年死）
9月12號：達里奧奧爾蒂斯，哥倫比亞藝術家
9月17號：安娜塔西亞，美國歌手
9月17號：維蘭路華，西班牙足球員同足球教練（2014年死）
9月17號：蔡國慶 (北京)，中國流行歌手、演員同電視節目主持人
9月17號：翁虹，香港藝人，1989年亞洲小姐競選冠軍
9月18號：古高，南斯拉夫／克羅地亞籃球員
9月20號：陳靜 (乒乓波手)，中國乒乓波運動員
9月25號：韋史密夫，美國演員
9月25號：陳輝陽，香港同澳門作曲家
9月25號：傅利索王子，荷蘭王國二王子，現任國王威廉－亞歷山大細佬（2013年死）
9月28號：米高夏健倫，芬蘭一級方程式賽車手
9月28號：娜奧美屈絲，英國電影演員
10月10號：白靈，中國演員，香港電影金像獎最佳女配角
10月10號：劉彩玉，香港無綫電視藝員
10月12號：曉治積曼，澳洲演員
10月14號：拿鐵斯，英倫足球員
10月17號：拿索斯，英倫足球員
10月18號：大嶽直人，日本足球員
10月26號：李婷 (湖南演員)，中國演員（2012年死）
11月4號：卡路士·莫拉利斯·山度士，巴拉圭足球員
11月6號：楊致遠，臺灣裔美國企業家，創辦雅虎
11月6號：凱莉魯瑟福（英文：Kelly Rutherford），美國演員
11月6號：林秀卿，南韓政治人同社會運動家
11月13號：谷真一郎，日本足球員
11月13號：溫裕紅，香港無綫電視藝員（2023年死）
11月18號：盧易斯安妮，巴西記者、大學教授同政治人
11月21號：喬紅，中國乒乓波運動員、教練
12月3號：老狼，中國流行音樂歌手，原名王陽
12月18號：斯琴格日樂，中國歌手
12月26號：孫濤，中國話劇演員同歌手
鄭文輝 (清遠)，中國人民警察
阿丘，中國主持人，原名邱孟煌
賀紅梅，中國主播
1966年嘅瑞典

1966年嘅瑞典係介紹瑞典喺1966年嗰陣發生過啲乜事。